સર્વેનો હેતુ કયો પક્ષ જીતશે કે લોકોનું માનસ કેવું છે એ જાણવાનો નહીં, પણ લોકતંત્રના નાગરિક તરીકે, મતદાર તરીકે ગુજરાતની પ્રજા કેવો અભિગમ ધરાવે છે, ચૂંટણીની વહીવટી બાબતોમાં કેવી માહિતગાર છે અને ઉમેદવારોને-સરકારને કેવાં દ્રષ્ટિકોણથી જુએ છે વગેરે વ્યાપક બાબતોને તપાસવાનો હતો. એ. ડી. આર. દ્વારા કરવામાં આવેલા આ સર્વે પ્રમાણે ગુજરાતના 42.68 ટકા મતદારો માટે રોજગારીની તક મહત્વનો મુદ્દો છે તો 37.12 ટકા મતદારો માટે પીવાનું પાણી મહત્વનો મુદ્દો છે.